แซ่บ! "เจคิว ปูม้านึ่ง" ตั้งเป้า เข้าตลาดหุ้น - FINNOMENA
“เจคิว ปูม้านึ่ง” ธุรกิจ “ดิลิเวอรี่อาหารทะเลสด” ตั้งเป้ายอดขายในปี 2561 ที่ 1,000 ล้านบาท หวังนำหุ้นเข้าไปอยู่บนกระดานของตลาดหลักทรัพย์แห่งประเทศไทย
14 ก.พ. 2560

“เจคิว ปูม้านึ่ง” ธุรกิจ “ดิลิเวอรี่อาหารทะเลสด” ตั้งเป้ายอดขายในปี 2561 ที่ 1,000 ล้านบาท หวังนำหุ้นเข้าไปอยู่บนกระดานของตลาดหลักทรัพย์แห่งประเทศไทย
อีกหนึ่งธุรกิจของมนุษย์เงินเดือนที่มีความฝันอยากเป็นเจ้าของธุรกิจอย่าง “คุณโอ๋” ที่ตัดสินใจทำธุรกิจครอบครัวจากขายอาหารทะเล จนเกิดธุรกิจใหม่ Seafood Delivery ตามบ้าน
“เจคิว ปูม้านึ่ง” เริ่มจากการตลาดแบบ off-line โดยแจกใบปลิวตามรถไฟฟ้า และได้พัฒนามาเป็น online marketing ด้วย facebook โดยการใช้โปรโมชั่น เช่น การแจกปู 1 กิโลกรัม และนำตุ๊กตาเฟอร์บี้ที่กำลังได้รับความนิยมมาแจก ซึ่งส่งผลให้ยอดขายถล่มทลายด้วยพลังของโลกโซเชียลมีเดียนี่เองที่ทำให้ “เจคิว ปูม้านึ่ง” เป็นที่รู้จักอย่างไม่มีขอบเขตไกลถึงต่างประเทศ
ซึ่งปัจจุบันเริ่มมีต่างชาติเข้ามาขอร่วมทำธุรกิจกับ JQ โดยการซื้อแฟรนไชส์ไปขายในลาวและสิงคโปร์ และเธอยังมีแผนขยายตลาดไปยังธุรกิจแอพพลิเคชั่น We Chat และ สู่ตลาด Drive-Thru อีกด้วย
ปัจจุบัน JQ มีแฟนเพจ 6.5 แสนคนต่อเดือน มียอดขายถึงหลัก 10 ล้านบาท ในแต่ละปีเติบโตขึ้นอย่างต่อเนื่องโดยปี 2558 ยอดขายอยู่ที่ 350 ล้านบาท ปี 2559 อยู่ที่ 500 ล้านบาท และมีกำลังการผลิตมากกว่า 10 ตันต่อเดือน
ล่าสุดได้ตั้งเป้าหมายไว้ที่ 1,000 ล้านบาทในปี 2561 พร้อมเดินหน้าเข้าจดทะเบียนในตลาดหลักทรัพย์แห่งประเทศไทย โดยช่วงนี้ JQ อยู่ระหว่างการเตรียมเอกสาร ปรับปรุงระบบบัญชี พัฒนาสินค้า และสร้างมาตรฐานการผลิตใหม่
ที่มา : http://www.moneychannel.co.th/news_detail/15363/#sthash.MhQEyVeA.dpuf
FINNOMENA Hot News Digest
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest) ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
แท็ก:
JQ ปูม้านึ่ง
News Digest
Seafood Delivery
เจคิวปูม้านึ่ง
แชร์บทความ: